**savivaldybės Bendruomenės sveikatos tarybos**

**POSĖDŽIO PROTOKOLAS**

2016-10-14 Nr. SV2-5

Klaipėda

Posėdis įvyko 2016-09-28, prasidėjo 15.00 val.

Pirmininkas Artūras Razbadauskas

Sekretorė Janina Asadauskienė

Dalyvauja Bendruomenės sveikatos tarybos (BST) tarybos nariai: J. Grubliauskienė, R.Ložienė, A.Slatvickis, S.Liekis, R.Pilipavičius, J.Beniušytė, D.Drungilienė, J.Sąlyga, A.Meiraitė .Kviestiniai svečiai-Karalienė, Nacionalinio visuomenės sveikatos centro specialistė , D.Serapinas, UAB „Kvalitetas“ atstovas.

**DARBOTVARKĖ:**

**1. Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas galimybių studijos pristatymas.** Pranešėjai VšĮ „Konkurencingumo plėtotės centras ir UAB „Kvalitetas“ atstovai.

**2. Einamieji klausimai:**

**Dėl 2017m. Visuomenės sveikatos rėmimo specialiosios programos priemonių planavimo.** (J.Asadauskienė )

**Dėl supažindinimo su Cantienica metodu (**R.Ložienė )

1.**SVARSTYTA Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas galimybių studijos pristatymas**

D.Serapinas pristatė atliktą „ Pirminės sveikatos priežiūros paslaugų organizavimo kokybės ir darbo sąlygų pagerinimo optimaliai panaudojant esamas patalpas galimybių studiją“ , kurioje išanalizuotos šiuolaikinės tarptautinės sveikatos sistemų tendencijos, supažindino su galimais savivaldybės pirminės sveikatos priežiūros įstaigų reorganizavimo variantais, kurie buvo pateikti paslaugos pirkimo sąlygose. Studijos rengėjų nuomone priimtiniausias ketvirtas variantas, kuriame planuojamas Klaipėdos stomatologinės poliklinikos ir Klaipėdos Sveikatos priežiūros centro I šeimos medicinos padalinio reorganizavimas prijungiant prie Jūrininkų sveikatos priežiūros centro , perspektyvoje perkeliant šią įstaigą į Pievų tako g. 38 patalpas. (pranešimas pridedamas)

J.Sąlygaatkreipė dėmesį į automobilių parkavimo problemą šalia Pievų tako g. 38 pastato, pacientų prisirašymo prie Jūrininkų SPCsumažėjimo riziką**,** patalpų atitikimo higienos normoms išlaikymu.

D.Drungilienėdomėjosi ar skaičiuotos persikėlimo išlaidos, galimybės įrengti rentgeno ir kt. diagnostinius kabinetus.

A.Razbadauskas abejojo vertinimo metodika, kėlė klausimą dėl kitų, nei pateikta, variantų analizės galimybės.

**NUTARTA:**

1. Informacija išklausyta. Prašyti rengėjų patikslintą studiją dar kartą pristatyti BST, prieš teikiant kolegijai.

**2.SVARSTYTA Einamieji klausimai:**

**2.1.Dėl 2017m. Visuomenės sveikatos rėmimo specialiosios programos priemonių planavimo.**

J.Asadauskienė priminė Visuomenės sveikatos rėmimo specialiosios programos (VSRSP) prioritetines sritis, 2016m. vykdomas priemones, paprašė pateikti pasiūlymus 2017m. VSRSP priemonėms. Informavo apie savivaldybės renginių „Švyturio “arenoje planavimą 2017m.

BST nariai pasiūlė daugiau dėmesio skirti valstybinių prevencinių programų, finansuojamų iš PSDF viešinimui

**NUTARTA:**

1. Pristatyti BST Klaipėdos visuomenės sveikatos biuro vykdomas viešinimo priemones.
2. BST nariams - pateikti pasiūlymus J.Asadauskienei dėl VSRSP priemonių 2017m.planavimo iki spalio 28d.
3. Prašyta savivaldybės administracijos suteikti „švyturio arenos patalpas kovo 17d. Vydūno konferencijai, kartu vyktų ir „Sveikatos mugė, kurią organizuoja „EXPO VAKARAI“

2.2.**Dėl supažindinimo su Cantienica metodu**

R.Ložienė pateikė pranešimą apie Cantienica metodą, skirtą taisyklingai laikysenai.

**NUTARTA:**

Informacija išklausyta.

Posėdis baigtas 16 val.

BST pirmininkas A.Razbadauskas

BST sekretorė J.Asadauskienė